SVT valgte «We Are One» som konkurransens slagord, og det grafiske uttrykket besto av en sommerfugl i ulike farger. Sommerfuglen ble valgt fordi den representerte noe bittelite som kan starte store og kraftfulle bevegelser. Et lite vingeslag fra en sommerfugl kan starte en orkan – et fenomen kalt sommerfugleffekten. Det grafiske uttrykket og logoen var laget av Göteborg-firmaet Happy F&B.